'ਮੈਨੂੰ ਆਪਣੇ ਪੁੱਤਰ 'ਤੇ ਮਾਣ ਹੈ, ਉਸ ਨੇ ਦੂਜਿਆਂ ਨੂੰ ਬਚਾਉਣ ਖ਼ਾਤਰ ਆਪਣੀ ਜਾਨ ਦਿੱਤੀ'\nਰਿਵਰ ਰਾਫਟਿੰਗ ਕਰ ਰਹੇ 5 ਸੈਲਾਨੀਆਂ ਨੂੰ ਬਚਾਉਣ ਦੀ ਕੋਸ਼ਿਸ਼ ਦੌਰਾਨ ਅਹਿਮਦ ਡਾਰ ਦੀ ਜਾਨ ਚਲੀ ਗਈ ਸੀ

ਇਹ ਸ਼ਬਦ ਕੁਝ ਦਿਨ ਪਹਿਲਾਂ ਪਹਿਲਗਾਮ ਦੇ ਨੇੜੇ ਇੱਕ ਹੈਲਥ ਰਿਜ਼ਾਰਟ ਵਿੱਚ ਮਾਰੇ ਗਏ ਰੌਫ਼ (ਰਾਫਟਿੰਗ ਗਾਈਡ) ਅਹਿਮਦ ਡਾਰ ਦੀ ਮਾਂ ਮਿਸਰਾ ਬਾਨੋ ਦੇ ਹਨ। 

ਉਨ੍ਹਾਂ ਨੇ ਭਰੀਆਂ ਅੱਖਾਂ ਨਾਲ ਅੱਗੇ ਕਿਹਾ, "ਸਾਰਿਆਂ ਨੂੰ ਸਾਡੇ ਪਰਿਵਾਰ ਦਾ ਖ਼ਿਆਲ ਰੱਖਣਾ ਚਾਹੀਦਾ ਹੈ। ਅਸੀਂ ਆਪਣਾ ਸਾਰਾ ਕੁਝ ਗੁਆ ਲਿਆ। ਉਹ ਸਾਡੇ ਪਰਿਵਾਰ ਦੀ ਆਮਦਨੀ ਦਾ ਵੱਡਾ ਸਰੋਤ ਸੀ।"

"ਮੇਰੇ ਪਤੀ ਕੈਂਸਰ ਦੇ ਮਰੀਜ਼ ਹਨ। ਮੇਰੇ ਬੇਟੇ ਦੀ ਦੁੱਖਦਾਈ ਮੌਤ ਨੇ ਸਾਡੇ ਪਰਿਵਾਰ ਨੂੰ ਹਿਲਾ ਕੇ ਰੱਖ ਦਿੱਤਾ ਹੈ ਪਰ ਉਸ ਦੀ ਕਿਸਮਤ 'ਚ ਸ਼ਾਇਦ ਇਹੀ ਲਿਖਿਆ ਸੀ।"

ਡਾਰ ਪਹਿਲਗਾਮ ਨੇੜੇ ਯਨੇਦ ਹੈਲਥ ਰਿਜ਼ਾਰਟ ਵਿੱਚ ਸਨ ਜਦੋਂ ਰਿਵਰ ਰਾਫਟਿੰਗ ਕਰ ਰਹੇ 5 ਸੈਲਾਨੀਆਂ ਨੂੰ ਬਚਾਉਣ ਦੀ ਕੋਸ਼ਿਸ਼ ਦੌਰਾਨ ਉਨ੍ਹਾਂ ਦੀ ਜਾਨ ਚਲੀ ਗਈ।

ਇਹ ਵੀ ਪੜ੍ਹੋ-

ਡਾਰ ਦੀ ਰਾਫ਼ਟਿੰਗ ਪੁਆਇੰਟ ਤੋਂ ਕੋਈ 250 ਮੀਟਰ ਦੂਰ ਜਾਂਦਿਆਂ ਹੀ ਕਿਸ਼ਤੀ ਡੋਲਣੀ ਸ਼ੁਰੂ ਹੋ ਗਈ

ਯਨੇਦ ਰਿਜ਼ਾਰਟ, ਜੰਮੂ ਦੀ ਗਰਮੀਆਂ ਦੀ ਰਾਜਧਾਨੀ ਕਹੇ ਜਾਣ ਵਾਲੇ ਪਹਿਲਗਾਮ ਤੋਂ ਲਗਭਗ 80 ਕਿੱਲੋਮੀਟਰ ਦੂਰ ਹੈ।

ਮਿਸਰਾ ਬਾਨੋ ਨੇ ਹਾਦਸੇ ਵਾਲੇ ਦਿਨ ਬਾਰੇ ਯਾਦ ਕਰਦਿਆਂ ਦੱਸਿਆ ਕਿ ਉਸ ਦਿਨ ਉਨ੍ਹਾਂ ਦੀ ਡਾਰ ਨਾਲ ਫੋਨ 'ਤੇ ਗੱਲ ਹੋਈ ਸੀ। 

ਡਾਰ ਨੇ ਉਨ੍ਹਾਂ ਨੰ ਦੱਸਿਆ ਸੀ, "ਉਸ ਨੇ ਮੇਰੇ ਲਈ ਕੁਝ ਫ਼ਲ ਲਏ ਹਨ ਅਤੇ ਨਾਲ ਹੀ ਮੀਟ ਬਣਾਉਣ ਨੂੰ ਕਿਹਾ ਸੀ।"

ਮਿਸਰਾ ਨੇ ਦੱਸਿਆ ਕਿ ਸ਼ਾਮੀਂ ਫਿਰ ਉਨ੍ਹਾਂ ਨੇ ਡਾਰ ਨੂੰ ਫੋਨ ਕੀਤਾ ਪਰ ਉਸ ਨੇ ਚੁੱਕਿਆ ਨਹੀਂ। ਉਸ ਸਮੇਂ ਤੱਕ ਡਾਰ ਨਾਲ ਭਾਣਾ ਵਰਤ ਚੁੱਕਿਆ ਸੀ।

ਉਨ੍ਹਾਂ ਦੱਸਿਆ, "ਮੈਂ ਘਟਨਾ ਸਥਾਨ ਵੱਲ ਭੱਜੀ, ਮੈਂ ਸੋਚਿਆ ਕਿ ਨਦੀ ਵਿੱਚ ਛਾਲ ਮਾਰ ਦੇਵਾਂ। ਫਿਰ ਮੈਂ ਸੋਚਿਆ ਉਹ ਸਵੇਰੇ ਆ ਜਾਵੇਗਾ। ਜਦਕਿ ਅਗਲੀ ਸਵੇਰ ਮੈਨੂੰ ਉਸ ਦੀ ਲਾਸ਼ ਮਿਲੀ। ਫਿਰ ਮੈਨੂੰ ਪਤਾ ਲੱਗਾ ਕਿ ਕੁਝ ਸੈਲਾਨੀਆਂ ਨੂੰ ਬਚਾਉਂਦਿਆਂ ਉਹ ਪਾਣੀ ਵਿੱਚ ਵਹਿ ਗਿਆ ਸੀ।"

ਡਾਰ ਦੀ ਮਾਂ ਮਿਸਰਾ ਬਾਨੋ ਕਹਿੰਦੀ ਹੈ ਕਿ ਪੁੱਤਰ ਦੇ ਜਾਣ ਦਾ ਝੌਰਾ ਸਾਰੀ ਉਮਰ ਖਾਏਗਾ

"ਉਹ ਬਹੁਤ ਦਯਾਲੂ ਮੁੰਡਾ ਸੀ। ਹੁਣ ਮੈਂ ਤੁਹਾਨੂੰ ਹੋਰ ਕੁਝ ਨਹੀਂ ਦੱਸ ਸਕਦੀ, ਮੇਰੇ ਵਿੱਚ ਬੋਲਣ ਦੀ ਹੋਰ ਹਿੰਮਤ ਨਹੀਂ ਹੈ।"

ਮਿਸਰਾ ਨੂੰ ਕੋਈ ਦਰਜਨ ਭਰ ਔਰਤਾਂ ਨੇ ਘੇਰ ਰੱਖਿਆ ਸੀ। ਘਰ ਦੇ ਬਾਹਰ ਲੱਗੇ ਇੱਕ ਟੈਂਟ ਦੇ ਵਿੱਚ ਬੈਠੀਆਂ ਇਹ ਔਰਤਾਂ ਮਿਸਰਾ ਨੂੰ ਦਿਲਾਸਾ ਦੇਣ ਦਾ ਯਤਨ ਕਰ ਰਹੀਆਂ ਸਨ। 

ਜਦਕਿ ਉਹ ਸਿਰਫ਼ ਆਪਣੀ ਛਾਤੀ ਪਿੱਟ ਰਹੀ ਸੀ ਤੇ ਲਗਾਤਾਰ ਆਪਣੇ ਪੁੱਤਰ ਲਈ ਵੈਣ ਪਾਈ ਜਾ ਰਹੀ ਸੀ।

ਸ਼ੁੱਕਰਵਾਰ ਨੂੰ ਸ਼ਾਮੀਂ ਪੌਣੇ 6 ਵਜੇ, ਪੰਜ ਸੈਲਾਨੀ ਲਿੱਧਰ ਨਦੀ ਵਿੱਚ ਯਨੀਦ ਰਾਫ਼ਟਿੰਗ ਪੁਆਇੰਟ ਕੋਲ ਰਾਫ਼ਟਿੰਗ ਕਰ ਰਹੇ ਸਨ। ਡਾਰ ਉਨ੍ਹਾਂ ਦੇ ਰਾਫ਼ਟਿੰਗ ਗਾਈਡ ਸਨ। 

ਡਾਰ ਨੇ ਪਹਿਲਾਂ ਤਾਂ ਉਨ੍ਹਾਂ ਨੂੰ ਰਾਫ਼ਟਿੰਗ ਲਈ ਲੈ ਕੇ ਜਾਣ ਤੋਂ ਮਨ੍ਹਾ ਕਰ ਦਿੱਤਾ ਕਿਉਂਕਿ ਉਹ ਆਪਣੀਆਂ ਕਿਸ਼ਤੀਆਂ ਬੰਨ੍ਹ ਚੁੱਕੇ ਸਨ। ਸੈਲਾਨੀਆਂ ਦੇ ਵਾਰ-ਵਾਰ ਕਹਿਣ 'ਤੇ ਡਾਰ ਮੰਨ ਗਏ ਤੇ...\n\ntl;dr:
"ਮੇਰਾ ਪੁੱਤਰ ਸ਼ਹੀਦ ਹੋਇਆ ਹੈ। ਮੈਨੂੰ ਆਪਣੇ ਪੁੱਤਰ 'ਤੇ ਮਾਣ ਹੈ ਕਿ ਉਸ ਨੇ ਪੰਜ ਸੈਲਾਨੀਆਂ ਦੀਆਂ ਜਾਨਾਂ ਬਚਾਈਆਂ ਹਨ। ਸਾਰਿਆਂ ਨੂੰ ਇਹ ਯਾਦ ਰੱਖਣਾ ਚਾਹੀਦਾ ਹੈ ਕਿ ਉਸ ਨੇ ਦੂਜਿਆਂ ਨੂੰ ਬਚਾਉਣ ਖ਼ਾਤਰ ਆਪਣੀ ਜਾਨ ਦਿੱਤੀ ਹੈ।"